草蜢搜羅舞台戰衣 蔡一傑自爆唱到精神錯亂
2024年05月28日 20:10
東網電視
更多新聞短片
組合草蜢近日在澳門開騷，雖然今次演出是酒店VIP的專屬場次，但草蜢三子對歌單、衣著都相當高要求，當晚三子的舞台服裝，均是全新添置，務求做到盡善盡美，蔡一傑表示他們事前夾好了「銀」、「紅」兩個顏色，之後便各自搜羅戰衣，估不到出來的效果出乎意料地夾：「平日我哋要好勤力行街睇衫，因為大家對顏色都各有喜好，又要搵啲衫可以上得舞台，大家都知草蜢啲衫有幾勁，其實今日我哋先見到對方着嘅衫，只係之前夾咗顏色，呢個就係默契。」
至於歌單方面，三子以節拍強勁快歌登場，包括經典廣東歌《三分鐘放縱》、《紅唇的吻》國語版《一路順風》，以及《ABC》國語版《限時專送ABC》，將現場氣氛炒得超火熱，他們更在台上首次獻唱全新作品《Family》，蔡一傑笑言：「今晚我有少少蝦碌，因為台下有講國語嘅朋友，又有講廣東話嘅朋友，所以歌單上兩種語言都有，一時唱廣東話一時唱國語，搞到我有少少錯亂。」另外，草蜢透露在七月和八月分別在新加坡及佛山有演出。